Branchens begreber, regler og strukturer Vil du fx undersøge, hvad der regulerer og definerer kommunal forvaltning, så må du skabe dig et overblik over hierarkiet, hvor placerer fx folketinget, KL og regionerne sig i forhold til lokale beslutningsgange, og hvordan påvirker alt fra forvaltningsloven, skattegrundlaget og GDPR dine konkrete arbejdsopgaver.  Branchens aktører, stakeholders og interessenter   Vil du undersøge aktørerne i uddannelsesverdenen, må du sætte dig ind i, at de spænder fra nationale og internationale forskningssamarbejder, til studerende, partnerskaber med industrien, til monitorering af fonde med henblik på mulig forskningsfinansiering.    Branchens produkter  Skal du have produktforståelse i kulturbranchen, må du få styr på produkttyper, som kan være alt fra events til e-bøger. Du må også sætte dig ind i produktudviklingen, hvor det digitale får mere plads, fx med streaming, lyd- og e-bøger. Du skal også skelne mellem kerneproduktet og afledte produkter, som fx forfattereksponering på instagram eller pop-op koncerter i forbindelse med en albumlancering.    Branchens kunder og andre aftagere  Vil du forstå en branche, må du også forholde dig aftagerne af produktet. Det kan være i B2C (business to customer) slutbrugere, borgere eller læsere eller B2B (business to business), brugere eller mellemled.